Блок 22
Блок 22 је један од новобеоградских блокова на Новом Београду део месне заједнице Ушће.

Положај и географија 

Блок 22 се налази у источном делу општине Нови Београд, а удаљен је 2,6 km од центра Београда.
Блок је правоуганог облика и оивичен је улицама Булеваром Арсенија Чарнојевића, Милентија Поповића, Булевар Зорана Ђинђића и улицом Антифашистичке борбе. Окружен је другим блоковима односно Блоком 25 са северне стране, Блоком 21 са источне стране, Блоком 23 са западне стране и Блоком 19 са јужне стране.

У његовој непосредној близни налази се Београдска арена, Бранков мост, мост Газела, Савски мост и Центар Сава.

Стамбени и други објекти 

Цело насеље кренуло је да се гради 1969. године, а његова изградња завршена је 1972. године.
Пројекат Блок 22 се градио по идеји архитеката А. Стјепановића, Б.Јанковића и Б. Караџића.

У блоку постоји више различитих типова стамбених зграда, а већина њих су изграђене почетком седамдесетих година 20. века, док постоје и новије зграде на самом крају блока.

Поред стамбених зграда у Блоку 22 налази се и низ других објеката и то :
 Војно-медицински центар Нови Београд
 Хотел Ин
 Вртић Зека
 Конзулат Исланда

И велики број других занатских, трговинских и пословних објеката.

Зелене површине и спорт 

Блок 22 обилује зеленим површинама и дрворедима са своје источне и западне стране, док се у средишњем делу блока налази „Централни парк Блок 22“.

У модерном и новом паркићу у блоку налази се дечије игралиште, кошаркашки и фудбалски терен, као и парк за псе. Окружен је дрворедом и клупама.

Саобраћај 

Обзиром да се у непосредној близини блока налази Бранков мост, мост Газела и Савски мост, Блок 22 је добро повезан са већим делом Београда и до њега се градским превозом које обезбеђује ГСП Београд може стићи аутобусима 
 линија 95 Блок 45 - Борча.
 линија 67 Зелени венац - Блок 70а.
 линија 18 Медаковић - Земун).
 линија 601 Сурчин - Железничка станица Београд–главна. 
 линија 74 Бежанијска коса - Миријево. 
 линија 17 Коњарник - Земун.
 линија 88 Земун - Железник.
 линија 85 Баново брдо - Борча.
 линија 89 Блок 72 - Видиковац.
 линија 68 Блок 70 - Зелени венац

И Трамвајима 
 линија 7 Блок 45 - Устаничка улица, Вождовац, 
 линија 9 Блок 45 - Бањица  
 линија 11 Блок 45 - Калемегдан, Доњи град  
 линија 13 Блок 45 - Баново Брдо .

Види још 
 Новобеоградски блокови
 Градска општина Нови Београд

Референце

Спољашње везе 

 Вики Карта - Блок 22
 Сајт општине Нови Београд

Новобеоградски блокови